32004R0916
L 163/81
JURNALUL OFÍCIAL AL UNIUNII EUROPENE
REGULAMENTUL (CE) NR. 916/2004 AL COMISIEI
din 29 aprilie 2004
de modificare a Regulamentului (CE) nr. 1438/2003 de stabilire a normelor de punere în aplicare a politicii comunitare a flotei în urma aderării Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei la Uniunea Europeană
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Tratatul de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, în special articolul 2 alineatul (3),
având în vedere Actul de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, în special articolul 57 alineatul (2),
întrucât:
(1)
Având în vedere că data aderării Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei este 1 mai 2004, este necesar să se procedeze la o adaptare a dispozițiilor Regulamentului (CE) nr. 1438/2003 al Comisiei.
(2)
Regulamentul (CE) nr. 1438/2003 ar trebui modificat în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 1438/2003 se modifică după cum urmează:
1.
Articolul 2 se modifică după cum urmează:
(a)
La punctul 1 se adaugă următorul paragraf:
„Pentru noile state membre, «GTa» sau «tonajul total al navelor care părăsesc flota după 31 decembrie 2002 cu ajutor public» reprezintă tonajul total al navelor care părăsesc flota cu ajutor public între 1 mai 2004 și data la care s-a calculat GTt.”
(b)
La punctul 4 se adaugă următorul paragraf:
„Pentru noile state membre, «GT100» sau «tonajul total al navelor a căror capacitate individuală este mai mare de 100 GT, care au intrat în flotă cu ajutor public acordat după 31 decembrie 2002» reprezintă tonajul total al navelor a căror capacitate individuală este mai mare sau egală cu 100 GT, care au intrat în flotă între 1 mai 2004 și data la care s-a calculat GTt și pentru care s-a luat o decizie administrativă de acordare a ajutorului de către statul membru în cauză după 30 aprilie 2004.”
(c)
La punctul 5 se adaugă următorul paragraf:
„Pentru noile state membre, «kWa» sau «puterea totală a navelor care părăsesc flota după 31 decembrie 2002 cu ajutor public» reprezintă puterea totală a navelor care au părăsit flota cu ajutor public între 1 mai 2004 și data la care s-a calculat kWt.”
(d)
La punctul 6 se adaugă următorul paragraf:
„Pentru noile state membre, «kW100» sau «puterea totală a navelor a căror capacitate individuală este mai mare sau egală cu 100 GT care au intrat în flotă cu ajutor public acordat după 31 decembrie 2002» reprezintă puterea totală a navelor a căror capacitate individuală este mai mare sau egală cu 100 GT, care au intrat în flotă între 1 mai 2004 și data la care s-a calculat kWt și pentru care statul membru în cauză a luat o decizie administrativă de acordare a ajutorului după data de 30 aprilie 2004.”
(e)
Se adaugă următorul punct 11:
„11.
Noile state membre” înseamnă Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia.
2.
Se inserează următorul articol 6a:
„Articolul 6a
Capacitatea de pescuit a flotei noilor state membre la 1 mai 2004
În sensul articolului 7a, capacitatea de pescuit a noilor state membre exprimată în tonaj (GT04) și în putere (kW04) la 1 mai 2004 se calculează luând în considerare, în conformitate cu anexa III, intrările navelor care rezultă dintr-o decizie administrativă luată de statul membru în cauză între 1 mai 2001 și 30 aprilie 2004 și care sunt înregistrate nu mai târziu de trei ani de la data deciziei administrative.”
3.
Se inserează următorul articol 7a:
„Articolul 7a
Controlul intrărilor și ieșirilor în noile state membre
(1) Pentru a se conforma dispozițiilor articolului 13 din Regulamentul (CE) nr. 2371/2002, fiecare stat membru nou se asigură că în orice moment capacitatea de pescuit exprimată în tonaj (GTt) este mai mică sau egală cu capacitatea de pescuit la 1 mai 2004, (GT04), modificată în modul următor:
(a)
scăzând:
(i)
tonajul total al navelor care au părăsit flota după 30 aprilie 2004 cu ajutor public (GTa);
(ii)
35 % din tonajul total al navelor a căror capacitate individuală este mai mare de 100 GT și care au intrat în flotă cu ajutor public acordat după 30 aprilie 2004 (GT100);
(b)
și adunând:
(i)
totalitatea creșterilor de tonaj autorizate în temeiul dispozițiilor articolului 11 alineatul (5) din Regulamentul (CE) nr. 2371/2002 (GTs);
(ii)
rezultatului remăsurării flotei (Δ(GT - GRT)].
Fiecare stat membru nou se asigură de respectarea următoarei formule:
(2) Pentru a se conforma dispozițiilor articolului 13 din Regulamentul (CE) nr. 2371/2002, fiecare stat membru nou se asigură că în orice moment capacitatea de pescuit exprimată în putere (kWt) este mai mică sau egală cu capacitatea de pescuit la data de 1 mai 2004 (kW04), modificată în modul următor:
(a)
puterea totală a navelor care au părăsit flota după 30 aprilie 2004 cu ajutor public (kWa);
(b)
35 % din puterea totală a navelor a căror capacitate individuală este mai mare sau egală cu 100 GT și care au intrat în flotă cu ajutor public acordat după 30 aprilie 2004 (kW100).
Fiecare stat membru nou se asigură de respectarea următoarei formule:
.”
4.
Se adaugă următoarea anexă III:
„ANEXA III
NORME APLICABILE CALCULULUI CAPACITĂȚII DE PESCUIT A NOILOR STATE MEMBRE ÎN TERMENI DE TONAJ (GT04) ȘI DE PUTERE (kW04)
Pentru aplicarea prezentei anexe, se înțelege prin:
1.
GTFR: capacitatea de pescuit a flotei la data aderării exprimată în tonaj calculat pe baza registrului comunitar al navelor de pescuit;
2.
TB1: tonajul total al navelor care au intrat în flotă după 1 mai 2004 pe baza unei decizii administrative luate între 1 mai 2001 și 30 aprilie 2004;
3.
kWFR: capacitatea de pescuit a flotei la data aderării în termeni de putere calculată pe baza registrului comunitar al navelor de pescuit;
4.
kW1: puterea totală a navelor care au intrat în flotă după 1 mai 2004 pe baza unei decizii administrative luate între 1 mai 2001 și 30 aprilie 2004. Capacitatea de pescuit a flotei exprimată în termeni de tonaj GT04 și putere kW04, astfel cum este definită la articolul 6a, se calculează cu ajutorul următoarelor formule:
Articolul 2
Prezentul regulament intră în vigoare sub rezerva și la data intrării în vigoare a Tratatului de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 aprilie 2004.